b'\n_START_ARTICLE_\nKepa (kyl\xc3\xa4)\n_START_PARAGRAPH_\nKepa (ven. \xd0\x9a\xd0\xb5\xcc\x81\xd0\xbf\xd0\xb0) on Jyskyj\xc3\xa4rven maalaiskuntaan kuuluva taajama Karjalan tasavallan Kalevalan piiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee Uhtualta Vienan Kemiin johtavan maantien varrella, 54 kilometri\xc3\xa4 Uhtualta it\xc3\xa4\xc3\xa4n. Taajamassa on 439 asukasta (vuonna 2008)._NEWLINE_Seudun p\xc3\xa4\xc3\xa4elinkeinoja ovat mets\xc3\xa4talous ja puunhankinta. Palveluihin kuuluu lastentarha, keskikoulu, kulttuuritalo, kirjasto ja ensiapu-asema. Kepan keskikoulu nimettiin vuonna 2002 l\xc3\xa4hist\xc3\xb6ll\xc3\xa4 sijaitsevassa Haikolan kyl\xc3\xa4ss\xc3\xa4 syntyneen kirjailija Ortjo Stepanovin mukaan. Vuoteen 2006 asti Kepa muodosti Kalevalan piiriin kuuluneen kyl\xc3\xa4hallintoalueen.'